DECLARAŢIILE PREŞEDINTELUI

DESPRE NOUL GUVERN

- Voi exprima câteva puncte de vedere cu privire la ce se întâmplă în viaţa politică

- Observ că domnul Victor Ponta a intrat într-o frenezie a formării unui nou Guvern. Poate este legitim acest lucru, mai ales că UDMR a anunţat că se vor retrage de la guvernare, -probabil pe 13 va deveni realitate acest lucru-, din motive numai de ei ştiute. În niciun caz motivul nu e legat de sensibilitatea pe care au dobândit-o la votul electoratului, au fost insesibili prea mulţi ani

- Devine de neînţeles frenezia domnului Ponta de a crea un Guvern în jurul domniei sale. Politicianul Ponta este profund discreditat în interiorul UE şi prezenţa dânsului în Guvern nu face decât să discrediteze România

- În Europa nu s-a uitat că a fost unul dintre artizanii loviturii de stat din 2012

- Nici în turul 1, nici în turul 2 nu s-au creat condiţii în străinătate pentru a se vota. Nimeni din UE nu crede că acest lucru a fost întâmplător, având în vedere că stânga nu este votată în Europa

- În al treilea rând, plagiatul domniei sale. Nicăieri în Europa nu a existat un politician care să nu demisioneze după un caz de plagiat. Pentru domnul Ponta nu contează, pentru că are o biografie falsificată

- Faptul că în 1997 - 2001 a fost ofiţer al unui serviciu de informaţii fără să facă public acest lucru, în flagrantă contradicţie cu legea, care interzice procurorilor să aibă şi alte funcţii publice, e un alt element de discreditare profundă

- Îl rog pe Victor Ponta să îşi asume un nou Guvern, dar din care să lipsească pentru credibilitatea României

DESPRE MCV:

- Avem toate şansele să avem un raport MCV bun, eu ştiu care sunt evaluările DNA, DIICOT. Parlamentul era problema, au rezolvat-o în cea mai mare parte

DESPRE ROMPETROL

- Am fost deosebit de curios să aflu dacă, de când premierul Ponta a fost de acord ca statul să primească cele 200 de milioane de euro de la kazahi, s-a schimbat ceva. Nu numai că nu s-a schimbat nimic, dar nici măcar acei 200 de milioane de euro nu au fost încasaţi, iar Ponta trebuie să îşi asume responsabilitatea pentru că l-am prevenit

DESPRE BUGET

- Astăzi am auzit de la domnul premier apelul la consens, spunând că a fost un adevărat consens cu reducerea CAS şi că efectul a fost foarte bun. Îi aduc aminte că nu a fost în consens cu mine, l-am atenţionat că va avea probleme majore în alcătuirea bugetului

- Ştiu că în momentul de faţă premierul Ponta are probleme, nu ştiu cum le va rezolva, dar n-aş vrea să le rezolve printr-o întrerupere a acordului cu Fondul. România a trecut de mult de faza în care nu era capabilă să duca la capăt un acord cu Fondul. Dacă nu se continuă acordul cu Fondul, cred că va fi o mare bilă neagă şi pentru FMI pentru că ar fi prima oară când o ţară iese din Acordul cu Fondul într-o stare mai puţin stabilă decât la intrare. Ar fi o mare palmă pentru Fond, pentru că FMI şi Comisia au stat şi au privit de la distanţă aventurile fiscale din ultimele 8 luni din România, în perspectiva alegerilor prezidenţiale

- Vor avea o responsabilitate mare şi CE şi delegatul Comisiei şi Banca Mondială, dacă România nu finalizează acest acord. Au ştiut foarte bine ce se întâmplă în România

- Am înţeles că Ponta vorbeşte de stabilitate, că de asta nu ar introduce redevenţe noi. Ce stabilitate când la sfârşitul lui noiembrie faci a treia rectificare bugetară. Omul ăsta nu ştie despre ce vorbeşte când vorbeşte despre stabilitate şi predictibilitate fiscală. Penibili trebuie să fie uniil!

DESPRE SOLUŢII PENTRU BUGET

- Ca să modifici redevenţele, trebuie să te adresezi tuturor celor 44 de concesionari şi trebuie să obţii acordul tuturor

- Ce poate însă face Guvernul: lângă redevenţă, în funcţie de mărimea zăcământului, mai sunt două taxe: suprataxa pentru gaze şi taxa pentru resurse minerale. Aceste două taxe trebuie să dispară la 1 ianuarie

- Taxele sunt o opţiune a unui stat, nu trebuie negociate, spre deosebire de redevenţe care necesită discuţii cu toţi concesionarii

- Guvernul a explicat azi cum menţine redevenţele, nu le menţine, astea sunt în lege şi nu pot fi modificate, dar poate umblă la aceste două taxe. Ele teoretic trebuie să dispară la 1 ianuarie, Guvernul le poate menţine şi să le mărească sau poate anula cele două taxe şi să instituie o altă taxă care să le înglobeze pe amândouă

- Aici Guvernul trebuie să ţină cont cât de mult creşte suma celor două taxe. Sunt zăcăminte care nu ar mai fi rentabil să fie exploatate. Ministerul de Finanţe trebuia să facă asta. El administrează Codul Fiscal, iar aceste taxe se găsesc în Codul Fiscal

- UE nu ne lasă să avem redevenţe diferite pentru concesionari diferiţi. Singura modalitate la care se aşteaptă toată piaţa: toţi ştiau că de la 1 ianuarie se va introduce o altă taxă

- Premierul spunea azi să dăm stabilitate. Nu, aşa creează instabilitate. Toată piaţa a aşteptat să ştie care va fi taxa pentru următorii zece ani, iar acum se amână cu un an, iar planurile lor de afaceri nu pot fi făcute, vor aştepta încă un an pentru a afla care vor fi aceste taxe

- Marea problemă rămâne credibilitatea domnului Victor Ponta în fruntea Guvernului. Domnul Victor Ponta îi face un deserviciu României în acest moment, el nu poate fi un prim-ministru credibil